ખોડાભાઇ માવાણીએ વધુમાં ઉમેર્યુ કે, એક વખત તમામ વૃક્ષોનું વાવેતર થઇ ગયા પછી તેને નિયમીત પાણી મળી રહે અને તેને કાયમ દેખરેખ રહે એ માટેની પણ વ્યવસ્થા ગોઠવી છે. જળ સંચયની કામગિરી અને વૃક્ષારોપણની કામગિરી માટે અમે કોઇ ટ્રસ્ટ બનાવ્યુ નથી પણ સમર્પિત લોકો ભેગા થયા અને તેમની એક સમિતિ બનાવી. બસ, સ્થાનિક લોકો સમય અને શ્રમનું યોગદાન આપે જ્યારે સુરત રહેતા લોકો આર્થિક સહયોગ આપે. ગારિયાધારનું આ ‘વાલમ વૃક્ષારોપણ’ અભિયાન આખાય ગુજરાતે અનુસરવા જેવું ખરું.